สวัสดีครับ สอบถามหน่อยครับ คือแฟนผมประจำเดือนไม่มา4-5เดือนแล้วครับ ผมได้อยู่กับแฟนมา1ปี ช่วงคบกันแรกๆประจำเดือนมาปกตินะครับ พอมาหลังๆประจำเดือนไม่มาเลยครับ แต่เข็มน่าจะหมดอายุแล้ว อยากทราบว่าเป็นเพราะอะไรครับ ท้องหรือเปล่า
สวัสดีค่ะ หากยาฝังคุมกำเนิดได้หมดอายุแล้ว ประสิทธิภาพในการป้องกันการตั้งครรภ์ก็จะหมดลง การทำงานของรังไข่และโอกาสที่จะตั้งครรภ์ก็จะกลับมาภายใน 1-3 เดือนดังนั้น หากได้มีเพศสัมพันธ์หลังจากที่ยาฝังคุมกำเนิดหมดอายุแล้ว และประจำเดือนไม่มา 4-5 เดือนดังกล่าว โอกาสที่จะตั้งครรภ์จึงมีได้ แนะนำควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ ก็อาจเกิดจากการที่รังไข่ยังไม่กลับมาทำงานเป็นปกติได้